**Latvijas Junioru un Amatieru čempionāta nākamais posms Stelpē**

**Nedēļas nogalē motokross turpināsies Stelpē, kur “Pīlādžu” mototrasē divu dienu garumā norisināsies sacensības. Sestdien, 31. jūlijā notiks Latvijas Junioru čempionāta, Zelta mopēda, Retro kausa, MX Dāmu kausa ceturtais posms, bet svētdien, 1. augustā - Latvijas Amatieru čempionāta trešais posms.**

“Pīlādžu” mototrase gan latviešu, gan ārzemju sportistiem ir zināma, kā viena no labākajām un kvalitatīvākajām motokrosa trasēm Latvijā. Tajā ir aizvadītas Pasaules un Eiropas čempionāta mēroga sacensības. Šogad trasē ir veiktas izmaiņas, tā ir papildināta ar jauniem un vēl interesantākiem elementiem.

Sacensību rīkotājs **Ēriks Pīlādzis** atzina, ka viņam vislabāk patīk divu dienu motosporta pasākumi, jo tie ir svētki divu dienu garumā. “Pīlādžu” mototrasē veiksmīgi organizēti gan Pasaules, gan Eiropas čempionāta posmi motokrosā. “Šī gada garumā esam iegūldījuši lielu darbu, lai pilnveidotu un attīstītu trasi un vidi ap to. Ļoti ceram, ka gan sportisti, gan apmeklētāji to novērtēs un izbaudīs šo nedēļas nogali Stelpē. Mēs strādājam, lai radītu prieku Jums,” tā Ēriks Pīlādzis.

**Skatītājiem!**

Sestdien pie ieejas trasē, skatītājiem būs iespēja nodot analīzes uz Covid-19. To nodrošinās

“Centrālās laboratorijas” izbraukuma vizītē esošie darbinieki. Varēs veikt divu veidu Covid-19

testus - antigēnu testu, kas būs derīgs tikai sestdienas posmam, un ar vates kociņu veiktas Covid-

19 tests būs derīgs svētdienas posmam.

**Vairāk informācijas:**<https://www.facebook.com/PiladzuMototrase>.

**Lūdzam, izlasīt sacensību nolikumu un dienaskārtību:**<https://www.licences.lv/events?discipline=1&all>.

**31. jūlijā Latvijas Junioru čempionāta klases:** MX50 Rūķi, MX50 Rūķi open MX50 Jaunākie, MX50 Vecākie, MX65 Jaunākie, MX65 Vecākie, MX85 Jaunākie, MX85 Vecākie, MX125, MX2 Juniori, Q Kids.

**Zelta mopēda čempionāta klases:** ZM Retro mopēdi, ZM Sporta mopēdi, ZM 2A Standarts, ZM 2A Retro, ZM Meitenes, ZM45 Standarts (līdz 16 gadu vecumam), ZM45 Standarts (no 16 gadu vecumam).

**Retro kausa klases:** MX Retro 175, MX Retro 250, MX Retro 350, 2T 18+ un 2T 30+.

**MX Dāmu kausa klase:** MX Dāmas.

**Organizatora klase:** MX30+.

**1. augustā Latvijas Amatieru čempionātā startē šādas klases**: MX18+; MX30+; MX40+; MX45+; MX50+; MX55+; Q Iesācēji; Q Amatieri; Q Veterāni; B/V Amatieri, B/V Veterāni, BV Gaiss.

**Latvijas kausa** ieskaitē ir jaunizveidota MX Open klase, kurā aicinām statrēt profesionālos braucējus, kā arī MX Iesācēji, Q Open un BV Open.

*Informāciju sagatavoja Luīze Vīksna (LaMSF)*